भँगिया पिसयते महादेओ, सुनहऽ बचन मोरा हे।
 एतना बचन जब सुनलन, सुनहु न पओलन हे।
 सउरी में से बोलथी गउरा देई, सुनहऽ बचन मोरा हे।
 एतना बचन जब सुनलन, बुढ़वा दिगम्बर हे।
 बाट जे पूछहथ बटोहिआ त कुइआँ पनिहारिन हे।
 डगरिन डगरिन पुकारथि, डगरिन अरज करे हे।
 की तोरा माय कि मउसी, कि सगर पितिआइन हे।
 नइ मोरा माय से मउसी, से सगर पित्त्आिइन हे।
 पैरे ही पैरे नहीं जायब, पैर दुखायत हे।
 एतना बचन जब सुनलन बुढ़वा दिगंबर हे।
 चलि भेलन बैल असवार, घरहि घुरि आयल हे।
 एक त जाति के डगरिन, बोलऽहइ गरब सयँ हे।
 एक त सिवजी दलिद्दर, जलम के खाके भाँड़े हे।
 डड़ियहि आवथी डगरिन, चाउँर डोलत आवे हे।
 घड़ी रात बीतल, पहर रात, अउरो आधिए रात हे। 